OpenLLM-France/wikimedia huggingface dataset:
# Canon EOS 2000D

La Canon EOS 2000D és una càmera reflex digital APS-C fabricada per Canon. Va ser anunciada, junt amb la EOS 4000D, el 25 de febrer de 2018 amb un preu de venda suggerit de 529€, el qual incloïa l'objectiu Canon EF-S18-55 mm f/3,5-5,6 IS II.
Aquest model i la EOS 4000D van substituir a la EOS 1300D, sent la primera inferior i la segona superior en prestacions.
Aquest model és conegut com a Canon EOS Rebel T7 a Amèrica, com a EOS Kiss X90 al Japó i com a EOS 1500D al sud-est asiàtic.

## Característiques

Les seves característiques més destacades són:
* Sensor d'imatge CMOS de 24.1 megapíxels
* Processador d'imatge Digic 4+
* 9 punts d'autoenfocament amb un punt en creu en el centre a f/5,6
* Disparo continu de 3 fotogrames per segon
* Sensibilitat ISO 100 - 6400 (ampliable fins a H: 12800)
* Gravació de vídeo FULL HD de 1080p a 24p, 25p (25 Hz) i 30p (29,97 Hz)
* Gravació de vídeo HD de 720p a 60p (59,94 Hz) i 50p (50 Hz)
* Pantalla LCD de 3,0" amb una resolució de 920.000 píxels
* Wi-Fi i NFC incorporats per poder enviar les fotografies i vídeos al telèfon
* Batería LP-E10

## Diferències respecte a la 1300D

* Resolució del sensor d'imatge: 24,1 megapíxels, en lloc de 18 megapíxels.
* Càmera més lleugera: 475 g, en lloc de 485 g
* En aquest model es va eliminar el pin central de la zapata de flaix, fent així que només fos compatible amb flaixos TTL

## Inclòs a la caixa

* Cos de la Canon EOS 2000D
* Objectiu EF-S 18-55mm f/3.5-5.6 IS II
* Ocular EF
* Corretja per a la càmera EW-400D
* Batería LP-E10
* Carregador de bateria LC-E10E
* Cable d'alimentació pel carregador de bateria
* Guia d'inici ràpid

## Accesoris compatibles

* Tots els objectius amb muntura EF / EF-S
* Flaixos TTL
* Targetes de memoria SD, SDHC i SDXC
* Cable mini HDMI (tipus C)

## Referències

* 1 2 «Canon EOS 2000D. Ficha Técnica» (en castellà). Todo fotografia.
* ↑ «Comparativa vis a vis Canon EOS 2000D y Canon EOS 1300D» (en castellà). Decamaras.
* ↑ «Canon elimina conector de su zapata para flashes y Godox responde con actualización» (en castellà). Foto Peru.
* ↑ «Objetivo Canon EOS 2000D y EF-S 18-55mm IS II» (en castellà). Canon España.

## Enllaços externs

* Rebel d'EOS T7 EF-S 18-55mm ÉS Caixa d'II Arxivat 2018-06-19 a Wayback Machine.
* EOS de cànon 2000D Arxivat 2020-11-17 a Wayback Machine.
# Dakota Building

El Dakota Building (The Dakota), és un immoble de Nova York construït entre el 25 d'octubre de 1880 i el 27 d'octubre 1884. Se situa a la cantonada nord-oest del carrer 72è i de Central Park West a Manhattan. Va ser dissenyat per l'arquitecte Henry Janeway Hardenbergh, que va realitzar igualment el Plaza Hotel, per al compte d'Edward Clark, directiu de Singer Corporation.
És conegut per haver estat la residència de John Lennon i l'indret on va ser assassinat. També és conegut perquè hi han viscut altres cantants, actors, escriptors i artistes, entre altres persones cèlebres, com ara Lauren Bacall, Leonard Bernstein, Judy Garland, Boris Karloff i Rudolf Nuréiev. Va ser la imatge on es van filmar escenes de la pel·lícula La llavor del diable del director Roman Polanski.

## Descripció

El Dakota està construït al voltant d'un pati accessible per una porta en arc, força ampla per deixar passar els cotxes de cavalls. L'agençament dels pisos és similar a l'estil francès durant aquest període, amb habitacions accessibles en filera però igualment des d'un hall o un corredor. Aquest agençament permet igualment a les persones circular amb discreció. Les habitacions principals donen al carrer i les habitacions secundàries al pati.
A l'època, el Dakota tenia 65 apartaments, amb de quatre a vint cambres. Eren tots diferents. Els pisos eren accessibles per ascensors col·locats a les quatre cantonades del pati. De les escales i dels ascensors de servei s'arribava a les cuines. Les infraestructures eren excepcionals per a l'època. L'electricitat era produïda sobre el terreny, i l'immoble tenia calefacció central.
El Dakota va conèixer un èxit immediat, els apartaments eren tots llogats abans que l'immoble fos obert. Per a l'alta societat de Nova York, estava de moda viure en aquesta mena d'immobles, i l'èxit del Dakota va engendrar la construcció de molts altres immobles de pisos de luxe a Nova York.

## Referències

* ↑ Historic American Buildings Survey, The Dakota (Apartments), 1 West 72nd Street, Central Park West, New York, New York County, NY, page 2. Pàgina consultada el 24/10/2006

## Enllaços externs

* «The Dakota» (en anglès). Arxivat de l'original el 2009-01-26. [Consulta: 6 febrer 2009].
* «Bird's Eye View of The Dakota» (en anglès). Arxivat de l'original el 2007-09-27. [Consulta: 6 febrer 2009].
# Emi Yamamoto

Emi Yamamoto (山本 絵美, 9 de març de 1982) és una exfutbolista japonesa.

## Selecció del Japó

Va debutar amb la selecció del Japó el 2003. Va disputar 22 partits amb la selecció del Japó. Ha disputat Copa del Món de 2003 i Jocs Olímpics d'estiu de 2004.

## Estadístiques

Selecció del Japó :
| Anys | Partits | Gols |
| 2003 | 14 | 1 |
| 2004 | 8 | 3 |
| Total | 22 | 4 |

## Referències

* ↑ Japan Football Association(japonès)

## Enllaços externs

* Emi Yamamoto, Fitxa a Soccerway
# Haplochromis astatodon

Haplochromis astatodon és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10,1 cm de longitud total.

## Distribució geogràfica

Es troba al llac Kivu (Àfrica oriental).

## Referències

* 1 2 FishBase (anglès)
* ↑ Snoeks, J., 1994. The haplochromines (Teleostei, Cichlidae) of Lake Kivu (East Africa): a taxonomic revision with notes on their ecology. Ann. Mus. R. Afr. Centr., Sci. Zool., 270:1-221.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nenúfar groc

El nenúfar groc (Nuphar lutea) és una planta aquàtica dins la família Nymphaeaceae, nadiua de les regions temperades d'Europa, nord d'Àfrica i oest d'Àsia.
Popularment se la considera un anafrodisíac.

## Creixement

Creix en masses d'aigua dolça eutròfica, amb les rels fixades al fons del llac i les fulles flotant a la superfície de l'aigua; pot créixer en aigües de fins a 5 m de fondària. Les flors són solitàries i terminals i estan per sobre de la superfície de l'aigua; són flors hermafrodites de 2–4 cm de diàmetre amb cinc o sis grans pètals de color groc brillant. Floreix de juny a setembre i la pol·linitzen els insectes: les mosques són atretes pel seu flaire a etanol. El fruit té forma d'ampolla i conté moltes llavors que es dispersen pels corrents de l'aigua. Aquesta espècie és la menys tolerant a la contaminació de l'aigua dins el seu gènere Nymphaea.

## Taxonomia

Alguns botànics han tractat Nuphar lutea com l'única espècie dins el gènere Nuphar, incloent totes les altres espècies del gènere com subespècies i donant-li un rang holàrtic, però aquest gènere normalment se'l considera dividit en 8 espècies.

## Galeria

* Fruit
* A Eglinton Country Park, Eglinton Loch, North Ayrshire, Escòcia
* Detall de l'estructura de la fulla

## Referències

* ↑ Flora Europaea: Nuphar lutea
* ↑ USDA Germplasm Resources Information Network: Nuphar lutea Arxivat 2012-10-12 a Wayback Machine.
* 1 2 3 Blamey, M. & Grey-Wilson, C. (1989). Flora of Britain and Northern Europe. ISBN 0-340-40170-2
* ↑ Beal, E. O. (1956). Taxonomic revision of the genus Nuphar Sm. of North America and Europe. Journal of the Elisha Mitchell Scientific Society 72: 317–346.
* ↑ «Plants Profile: Nuphar lutea». Natural Resources Conservation Service. United States Department of Agriculture. [Consulta: 13 abril 2010].
* ↑ USDA Germplasm Resources Information Network: Nuphar Arxivat 2009-08-27 a Wayback Machine.
# Antonio Salazar Giménez

Antonio Salazar Giménez (1938 - Lleida, 13 de gener de 2018) va ser un activista cultural i polític lleidatà. D'ètnia gitana, va ser president de l'Associació Cultural Gitana de Lleida i fundador de la Federació d'Associacions Gitanes de Catalunya. L'advocat Joan Argilés, va escriure un llibre dedicat a ell anomenat ‘Antonio Salazar, l'últim patriarca gitano del Pla de l'aigua’. Defensor de l'independentisme català, va ser suplent a les llistes de Junts pel Sí per la circumscripció de Lleida a les eleccions del 27 de setembre del 2015, a proposta d'Esquerra Republicana de Catalunya. Va estar vinculat tant amb ERC com amb CiU des dels anys 90.

## Referències

* ↑ «Mor Antonio Salazar, patriarca de Lleida fundador de la Federació d'Associacions Gitanes de Catalunya». Arxivat de l'original el 2018-01-27. [Consulta: 27 gener 2018].
# Zatik

Zatik és un cràter sobre la superfície del planeta nan Ceres, situat amb el sistema de coordenades planetocèntriques a 70.2 ° de latitud nord i 114.6 ° de longitud est. Fa un diàmetre de 4 km. El nom va ser fet oficial per la UAI l'onze d'agost del 2017 i fa referència a Zatik, déu de la fertilitat i la vegetació de la cultura armènia.

## Referències

* ↑ "Zatik". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Canon EOS 30D

La Canon EOS 30D és una càmera reflex digital de gamma mitja, anunciada per Canon el 2006. Aquesta, és una evolució de la Canon 20D, llençada al mercat el 2004.
La 30D pot realitzar una ràfega de fins a 5 fps, consta d'un sistema AF de 9 punts i un sensor d'imatge de 8,2 megapíxels.

## Característiques

Les seves característiques més destacades són:
* Sensor CMOS APS-C de 8,2 megapíxels
* Processador d'imatge DIGIC II
* 9 punts d'autoenfocament
* Disparo continu de 5 fotogrames per segon
* Sensibilitat ISO 100 - 1.600 (ampliable fins a 3.200)
* Pantalla LCD de 2,5" de 230.000 píxels
* Bateria BP-511A

## Diferències respecte a la 20D

La 30D compte amb el mode puntual de mesura de llum, mentre que la 20D no. És la primera de la gamma en poder ajustar la velocitat del sensor en increments d'1/3 de pas de llum. El sistema d'enfocament automàtic encara que utilitza els mateixos 9 punts, té un algorisme millorat.
La nova Canon incorpora una pantalla de 2,5" de 230.000 píxels, a diferència de la 20D d'1,8" de 118.000 píxels.
I també consta d'un buffer més gran, de 30 fotos en JPG o 11 en RAW, en lloc de 23 o 6 en RAW, i una arrencada de la càmera més ràpida, de 0,15 segons.
Encara que la ràfega de les dues càmeres és identica, la 30D afegeix una opció a menys velocitat, de 3 fotogrames/s.

## Inclòs a la caixa

* Cos de la Canon EOS 30D
* Corretja per la càmera EW-100DGR
* Bateria BP-511A
* Carregador de bateria CG-580/CB-5L
* Cable USB IFC-400CPU
* Cable de vídeo VC-100
* CD de software: EOS Digital Solution i d'instruccions

## Accessoris compatibles

* Tots els objectius amb muntura EF / EF-S
* Flaixos amb muntura Canon
* Targetes de memoria Compact Flash

## Referències

* ↑ «Canon EOS 20D Overview» (en anglès). Dpreview.
* ↑ «EOS 30D» (en anglès). Canon camera museum.
* ↑ «Canon EOS 30D Specs» (en anglès). Dpreview.
* ↑ Penalva, Javier. «Canon 30D por fin presentada» (en castellà). Xataka.
* ↑ «Canon EOS 30D Review» (en anglès). Dpreview.
* ↑ «Canon 20D vs Canon 30D Comparison» (en anglès). Camera decision.
* ↑ «The Canon 30D vs. the 20D» (en anglès). Digital SLR guide.
* ↑ «Canon EOS 30D Review» (en anglès). The digital picture.
* ↑ «Canon EOS 30D manual» (en anglès). Canon.
# Burckhardtita

La burckhardtita és un mineral de la classe dels silicats. Rep el nom en honor de Carl Emanuel Burckhardt (Suïssa, 26 de març de 1869 - Mèxic, 26 d'agost de 1935), geòleg i paleontòleg.

## Característiques

La burckhardtita és un silicat de fórmula química Pb₂(Fe$^{3+}$Te$^{6+}$)[AlSi₃O₈]O₆. Va ser aprovada com a espècie vàlida per l'Associació Mineralògica Internacional l'any 1976. Cristal·litza en el sistema trigonal. La seva duresa a l'escala de Mohs és 2.
Segons la classificació de Nickel-Strunz, la burckhardtita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, ferrisurita, surita, niksergievita i kegelita.

## Formació i jaciments

Va ser descoberta a la mina Moctezuma, situada al municipi homònim de l'estat de Sonora (Mèxic). Posteriorment també ha estat descrita en alguns indrets dels estats nord-americans de Califòrnia i Arizona.

## Referències

* ↑ «Burckhardtite» (en anglès). Mindat. [Consulta: 28 abril 2019].
# Esteve del Gavaldà

Esteve (Stephanus), mort el 970, fou vescomte de Gavaldà de 954 a 970. Era fill de Bertran, vescomte de Gavaldà, i d'Emilgarda.
Governava a Saint-Julien de Brioude i a Mende, i va dominar el sud d'Alvèrnia. Encara que va tenir el poder d'un comte, no va portar el títol comtal, sinó el de vescomte.
Es va casar en primeres noces amb una Anna (Anne), de la qual no se sap gran cosa, si no és que era viva el 943. D'aquest matrimoni, va tenir probablement una filla, Emildis, casada a Ratbold I, comte de Provença.
Vers el 967, es va casar de nou amb Adelaida d'Anjou († 1026), filla de Folc II, comte d'Anjou i de Gerberga, i van tenir:
* Ponç I († entre 1016 i 1018), comte del Gavaldà
* Esteve de Gavaldà, bisbe del Puy de 995 a 998
* Bertran
* I probablement Ermengarda, casada amb Robert I, comte d'Alvèrnia i de Clarmont

## Referències

* ↑ Settipani, Christian. La préhistoire des Capétiens, 481-987. Villeneuve d'Ascq: P. Van Kerrebrouck, 1993- (Nouvelle histoire généalogique de l'auguste maison de France, vol. 1). ISBN 2-9501509-3-4.
* ↑ Settipani, Christian. La noblesse du Midi carolingien : études sur quelques grandes familles d'Acquitaine et du Languedoc du IXe au XIe siècle, Toulousain, Périgord, Limousin, Poitou, Auvergne. Oxford, England: Unit for Prosopographical Research, 2004. ISBN 1-900934-04-3.
# Guenjeaül

Guenjeaül (en rus: Генжеаул) és un poble de la república del Daguestan, a Rússia. Segons el cens del 2010 tenia 779 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* 1 2 Село Ортатюбе на карте
# Nevado de Olivares

El Nevado de Olivares és una muntanya que es troba a la frontera entre Xile i l'Argentina, a la serralada dels Andes. Es troba al sud del pas d'Agua Negra, un dels ports de muntanya per carretera més alts dels Andes. El seu cim s'eleva fins als 6.216 msnm.
La primera ascensió documentat del cim va tenir lloc el 1964.

## Referències

* 1 2 Biggar, John. The Andes - A Guide for Climbers and Skiers. 5th. Scotland: Andes, 2020, p. 246. ISBN 978-0-9536087-6-8.
* ↑ "Argentina and Chile North: Ultra-Prominences" Peaklist.org. Retrieved 2013-02-26.
* ↑ Neate, Jill. Mountaineering in the Andes. 2nd. Expedition Advisory Centre, 1994. ISBN 0-907649-64-5.
# Volodímir Bileka

Volodímir Bileka (en ucraïnès Володимир Білека; Drohóbytx, Província de Lviv, 6 de febrer de 1979) és un ciclista ucraïnès, que fou professional des del 2003 fins al 2012. La seva victòria més important la va aconseguir a la Rothaus Regio-Tour de 2003.
A finals de 2008 va ser sancionat amb dos anys per un control positiu de EPO. El 2012 va tornar a donar positiu en Pseudoefedrina amb una suspensió de quatre anys, que va comportar la fi de la seva carrera esportiva.

## Palmarès

* 2001
** Vencedor d'una etapa a la Volta a Turíngia
* 2002
** 1r al Poreč Trophy 1
* 2011
** 1r al Challenge del Príncep-Trofeu de l'Aniversari

### Resultats al Giro d'Itàlia

* 2002. Abandona
* 2003. 58è de la classificació general
* 2004. 50è de la classificació general
* 2005. 91è de la classificació general
* 2007. 47è de la classificació general

## Referències

* ↑ Bileka resigned due to positive EPO control

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Cambra Radcliffe

La Cambra Radcliffe (col·loquialment, Rad Cam) és un edifici de la Universitat d'Oxford, Anglaterra, dissenyat per James Gibbs en estil pal·ladià anglès. Va ser construïda entre els anys 1737 i 1749 per albergar la Biblioteca Científica Radcliffe. L'edifici va ser finançat gràcies a un llegat de 40.000 lliures de John Radcliffe, un eminent doctor que va morir el 1714. Està situat al sud d'Old Bodleian, al nord de l'església de Santa Maria i entre Brasenose Collegea l'oest i All Souls Collegea l'est.
El primer bibliotecari va ser Francis Wise. Fins al 1810, la biblioteca va albergar llibres de temàtica diversa, però sota la direcció del Dr. George Williams es va especialitzar en l'àmbit científic.
Quan els fons de la Biblioteca Científica Radcliffe es van traslladar a un altre edifici, la Cambra Radcliffe es va convertir en sala de lectura de la Biblioteca Bodleiana. A l'interior de la sala de lectura superior es pot veure una estàtua de marbre de John Radcliffe, tallada perJohn Michael Rysbrack. Actualment guarda col·leccions de llibres de llengua anglesa, història i teologia. Hi ha espai per a uns 600.000 llibres a les sales sota la plaça Radcliffe.
Molts estudiants trien prendre llibres de les sales de la Cambra Radcliffe per gaudir de les pintures de les parets i sostres.

## Utilització en la cultura popular

* J. R. R. Tolkien, autor de El senyor dels anells, va assenyalar que l'edifici s'assemblava al temple de Sauron, dedicat a Morgoth en Númenor.
* La novel·la La historiadora, d'Elizabeth Kostova, inclou una intensa escena que transcorre a l'interior de la Cambra Radcliffe.
* La Cambra va ser usada com a localització a les pel·lícules El secret de la piràmide (1985), La guerra de l'opi (1997), El Sant (1997) i La brúixola daurada (2008).
* En la pel·lícula de 2013 Monsters University es van inspirar en aquest edifici per recrear la Facultat d'Esglais.

## Referències

* ↑ Henry Clarke Price. «The Bod's Secret Underbelly», 16-11-2007. Arxivat de l'original el 7 de novembre de 2015. [Consulta: 5 desembre 2015]. «Còpia arxivada». Arxivat de l'original el 2012-02-22. [Consulta: 5 desembre 2015].
* ↑ Simon Rose, December 9, 2001 tourist trail article Fellowship of the Ring/J.R.R. Tolkien Trail Arxivat 2013-05-12 a Wayback Machine. 24 hour museum.

## Enllaços externs

* Fotos i una petita història en Oxfordcityguide.com.
* Informació a Britain Express.
* Fotos del Daily Information.
* Imatges de la Cambra Radcliffe.
# Bé substitutiu

En economia, un bé substitutiu és aquell substitutiu d'un altre, mentre un d'ells pot ser consumit o utilitzat en lloc de l'altre en algun dels seus possibles usos. Exemples clàssics de béns substitutius són les margarina i la mantega, o el petroli i el gas natural. El fet que un dels productes sigui un bé substitutiu d'altres té conseqüències econòmiques immediates. Un bé pot ser substituït per un altre, la demanda de les dues classes de béns serà considerada conjunta pel fet que els consumidors poden canviar un bé per l'altre si es converteix en quelcom avantatjós fer això. Així, un increment del preu d'un dels béns (ceteris paribus) provocarà un increment de la demanda dels seus béns substitutius i una disminució del preu (ceteris paribus) provocarà una disminució de la demanda dels seus substitutius. D'aquesta manera es pot predir que una pujada del preu dels cotxes incrementarà el negoci del servei de transport públic o que la caiguda dels preus dels telèfons mòbils significa un abandonament de la demanda de telèfons públics.
Un bé substitutiu es pot trobar quan l'elasticitat preu demanda creuada entre béns és positiva. És a dir, si augmenta el preu d'un bé i degut a aquest canvi la demanda per un altre bé augmenta, es diu que el primer és substitut de l'altre.

## Substitutius perfectes

És important remarcar que quan es parla de béns substitutius es fa de dos tipus diferents de béns, així la susbtituibilitat d'un dels béns per un altre sempre és una qüestió de grau. Un bé és un substitut perfecte d'un altre, només si pot ser utilitzat exactament de la mateixa manera i amb el mateix resultat i llavors és quan un consumidor no té cap incentiu per preferir un bé sobre l'altre. El fet resultant és que hi ha pocs béns substitutius perfectes excepte en dos entre dos béns de la mateixa classe.

## Substitutius imperfectes

Molt més comú és l'existència de béns substitutius imperfectes. Els televisors de tub i els de pantalla plana per exemple poden ser usats ambdós per al mateix propòsit, però hi ha diferències força significatives entre dels béns, tot i així són comparables. Mentre alguns poden argumentar que els cotxes Audi i Seat són molt diferents. Si el preu de Mercedes puja prou, alguns consumidors compraran Seat en el seu lloc.